Foto: RIA "Novosti" Fransua Ollandning ikkinchi bor prezidentlik lavozimiga o‘z nomzodini qo‘ymasligiga sabab oila a’zolarining fikriga asoslangan bo‘lishi mumkin. Bu haqda “Reyter” agentligi xabar bermoqda. Olland avvalroq 2017 yil mamlakat rahbarligi uchun o‘z nomzodini qo‘ymasligi haqida ma’lum qilgan edi. U Fransiya rahbarlari ichida ikkinchi muddat uchun kurashmayotgan ilk prezident bo‘ldi. Ollandning yaqin do‘stlaridan bo‘lmish advokat Jan-Per Minyarning so‘zlariga ko‘ra, siyosatchining farzandlari va uning sobiq rafiqasi — ekologiya, barqaror rivojlanish va energetika vaziri Segolen Ruayal — siyosatchining ikkinchi muddatga nomzodini qo‘yishiga ijobiy qarashmagan.